**RAPORT ANUAL DE IMPLEMENTARE 2018**

**REZUMAT PENTRU CETĂȚENI**

**Context general**

Programul Operațional Capacitate Administrativă 2014 – 2020 (POCA) a fost aprobat de Comisia Europeană (CE) în data de 25.02.2015 și modificat în data de 29.03.2017.

Suma alocată pentru program este de 553,19 mil. euro din Fondul Social European (FSE), din care POCA va finanța intervenții în cadrul a 3 axe prioritare. Detalii despre program regăsiți la adresa: <http://poca.ro/cadru-strategic/prezentare-poca-2014-2020/>

Programul sprijină în principal măsuri din [Strategia pentru Consolidarea Administrației publice 2014-2020](http://legislatie.just.ro/Public/DetaliiDocument/163005). Dar în anumite domenii specifice, precum sistem judiciar sau măsuri anticorupție alte strategii orientează finanțare din program, respectiv [Strategia de Dezvoltare a Sistemului Judiciar 2014-2020](http://legislatie.just.ro/Public/DetaliiDocument/164537) și [Strategia Națională Anticorupție 2015-2020](http://legislatie.just.ro/Public/DetaliiDocument/181123). În ceea ce privește măsurile de simplificare a procedurilor administrative aplicabile cetățenilor prioritățile sunt stabilite în [Planul integrat de simplificare](http://poca.ro/wp-content/uploads/2016/04/Plan-simplificare-revizuit_29032017_CNCISCAP.doc), iar acțiunile de simplificare pentru mediul de afaceri în [Strategia privind Mai Buna Reglementare 2014-2020](http://legislatie.just.ro/Public/DetaliiDocument/163943). Programul, de asemenea, sprijină instituțiile publice să realizeze anumite activități mai bine, de exemplu achizițiile publice, recrutarea și evaluarea personalului, fundamentarea deciziilor. Și aceste activități se realizează în contextul unor alte strategii: [Strategia națională în domeniul achizițiilor publice](http://legislatie.just.ro/Public/DetaliiDocument/173379) și [Strategia pentru dezvoltarea funcției publice](http://legislatie.just.ro/Public/DetaliiDocument/181584).

În plus, în prima sa etapă, POCA a sprijinit și instituțiile publice care trebuiau să realizeze anumite măsuri astfel încât fondurile europene în România, pentru anumite domenii (de ex. situații de urgență, evaluare impactului asupra mediului, planul de investiții pentru cercetare), să poată fi folosite cât mai repede.

***Despre implementarea programului în 2018***

La 31 decembrie 2018, performanța programului, în termeni de apeluri lansate este una bună, mai mult de 154,10% din alocarea programului a fost deja inclusă în cele 30 apeluri deschise de AM POCA (inclusiv asistența tehnică).

În ceea ce privește valoarea contractelor semnate aceasta se ridică la 288,94 mil. euro, iar cea a plăților către beneficiari la 74,78 mil euro, iar sumele rambursate de CE sunt în valoare de 43,38 mil. euro, reprezentând un grad de absorbție al fondurilor UE de 7,84%.

În anul 2018 implementarea programului a continuat într-un ritm susținut. Au fost lansate 11 cereri de proiecte, în valoare estimată de 473,3 mil. euro, care au vizat:

* eficiența sistemului judiciar (IP10): apel în cadrul căruia, printre altele, este așteptată finanțarea implementării ECRIS V la nivelul sistemului judiciar, testarea unui nou model de organizare a instanțelor din România, mecanism de identificare timpurie a inflației de litigii generate de deficiențe de reglementare, precum și a cauzelor repetitive în vederea degrevării instanțelor în materii non-penale și implementarea dosarului electronic al cetățeniei,
* 3 obiective specifice din SNA, referitoare la sistemul de sănătate, de educație și la Parlamentul României (CP9 și CP11),
* procesul decizional la nivelul autorităților administrației publice locale, măsuri de simplificare pentru cetățeni și introducerea managementului calității (CP10 și CP12),
* campanii de informare, educație juridică și conștientizare cu privire la drepturile cetățenilor, dezvoltarea și diversificarea paletei de servicii de consiliere și asistență juridică, promovarea și consolidarea metodelor alternative de soluționare a litigiilor (CP8),
* continuarea consolidării ANAP și a cel puțin 150 de autorități contractante în aplicarea legislației privind achizițiile publice (IP11),
* capacitatea autorităților publice centrale, inclusiv în ceea ce privește îndeplinirea unor condiții favorizante pentru perioada de programare 2021-2027 (IP12).

Detalii privind liniile de finanțare din program sunt disponibile la adresa: <http://poca.ro/solicitare-finantare/>

În ceea ce privește proiectele pentru care a fost acordată finanțare în cursul anului 2018, acestea sunt în număr de 259, în valoare totală eligibilă de 114,68 mil euro. Plățile efectuate pentru beneficiari în acest an au fost de 50,11 mil euro.

În anul de raportare, AM POCA a aprobat proiecte care sprijină următoarele domenii de reformă:

* **Etică și integritate**: implementarea de măsuri de etică și integritate la nivelul autorităților publice locale,
* **Planificare strategică, măsuri de simplificare pentru cetățeni și introducerea managementul calității la nivelul autorităților publice locale,**
* **Consolidarea capacității ONG-urilor** de a elabora politici publice alternative la propunerile Guvernului: în domenii diverse, social, mediu, tineret, muncă și ocupare, sănătate, finanțare ONG-uri etc.,
* **Măsuri de acces la justiție și de promovare a medierii:** educație juridică pentru studenții la asistență socială, sociologie, psihologie, poliție, cu privire la drepturile cetățenilor si accesul la justiție, crearea de echipe multidisciplinare nonformale în beneficiul grupurilor vulnerabile (avocat, juriști, asistent social, psiholog) la nivelul DGASPC și SPAS; resurse de învățare pentru profesioniști din domeniul juridic, propuneri de modificare a manierei în care se acordă asistența juridică din oficiu și pentru încurajarea efectivă a avocaturii pro bono în beneficiul categoriilor defavorizate/grupurilor vulnerabile; 6 centre de documentare și asistență pentru cetățenii care sunt victime ale abuzurilor sau neregulilor din AP și sistemul judiciar, în special pentru cetățenii din grupurile vulnerabile; trei modele de proceduri administrative de asistență și soluționare a plângerilor cetățenilor cu privire la abuzuri și nereguli; conștientizarea părților interesate cu privire la soluționarea unui litigiu cu autoritatea publică locală prin folosirea medierii ca metodă alternativă accesibilă și amiabilă; îmbunătățirea activității de executare a hotărârilor judecătorești,
* **Implementarea unor măsuri din SNA**: implementate de Secretariatul General al Guvernului, Agenția Națională pentru Integritate, Ministerul Finanțelor Publice și Autoritatea Electorală Permanentă,
* **Consolidarea sistemului național penitenciar**: întărirea capacității organizatorice și administrative a sistemului penitenciar prin dezvoltarea unor instrumente manageriale și revizuirea Strategiei de Dezvoltare,
* **Consolidarea eficienței sistemului judiciar:** cursuri de formare pentru magistrați, strategia de comunicare la nivelul sistemului judiciar,
* Consolidarea sistemului de **publicitate legală privind buletinul electronic al registrului comerțului** și a sistemului registrului comerțului.

O parte din indicatorii programului au înregistrat progrese până la finalul anului 2018, și anume indicatorii care reflectă intervenții pentru autorități publice în domeniul planificării strategice, managementul calității (ISO 9001) și CAF, realizarea unor studii, analize și evaluări ex-ante de impactului pentru fundamentarea politicilor publice, ONG-uri care au formulat politici publice alternative, personal din autorități și instituții publice certificat la finalizarea cursurilor de formare. Detalii privind nivelul atins sunt incluse în tabelele din secțiunea 3.2 a raportului, respectiv în tabelele 2C și 4B indicatorii specifici de program și în tabelele 2A și 4A indicatorii FSE comuni (indicatori solicitați pentru toate programele europene finanțate din FSE).

Comitetul de monitorizare a programului a aprobat modificări ale metodologiei de selecție a operațiunilor. Modificările au ca scop reducerea numărului de proiecte respinse din etapa de verificare administrativă, fără însă a afecta calitatea proiectelor finanțate și a cerințelor impuse de regulamentele europene. Acestea intră în vigoare odată cu apelurile lansate în anul 2019.

Pe parcursul anului s-au desfășurat **12 evenimente de comunicare** (întâlniri de lucru cu potențialii beneficiari pentru pregătirea unor apeluri) pentru beneficiarii și potențialii beneficiari POCA, precum și **un eveniment major de comunicare** dedicat publicului larg în care au fost prezentate câteva din proiectele susținute pentru consolidarea capacității ONG-urilor.

Din axa prioritară 1 au fost deschise linii de finanțare ce acoperă 171% din alocarea totală a axei prioritare, iar valoarea contractelor de finanțare și a plăților declarate de beneficiari nivelul acestora se situează la 52%, respectiv, 19,23% din alocarea totală a axei prioritare. Cadrul de performanță aferent acestei axe este atins. Pentru sistemul judiciar, în cadrul apelului IP10/2018, CSM a depus, în primele luni ale anului 2019, 2 proiecte care pot aduce o contribuție la indicatorii specifici de program 5S13, 5S14 și 5S81.

În cadrul axei prioritară 2 au fost deschise linii de finanțare ce acoperă 142% din alocarea totală a axei prioritare, încheindu-se contracte pentru 25% din fondurile alocate axei. Valoarea plăților declarate de beneficiari este la nivelul de 2% din alocare. Cadrul de performanță aferent axei nu s-a atins în ciuda eforturilor AM și ale beneficiarilor, indicatorul financiar si indicatorul ce reflectă numărul de proiecte din OS 2.1 nu au atins pragul de 65% din valoarea stabilită pentru 2018. Deși au fost lansate CP4, CP6 și, ulterior, în iulie 2018 apelul CP10, dată la care a fost îndeplinită cerința privind existența unei metodologii care să stea la baza fundamentării deciziilor la nivel local, precum și apelul CP12, nu s-a reușit încheierea unui număr de contracte care să ducă la îndeplinirea indicatorului respectiv. Măsurile incluse în aceste apeluri vizează principalele domenii de intervenție la nivel local urmărite la nivelul programului (planificarea strategică, simplificare pentru cetățeni și managementul calității), maturitatea proiectelor și calitatea implementării lor fiind importante pentru atingerea rezultatelor programului. Se estimează că, urmare a finalizării procesului de evaluare și contractare a proiectelor deja depuse, inclusiv cele din primul trimestru al anului 2019 (aferente CP12), rata de contractare va ajunge, pe această axă, la aproximativ 50%.

Axa prioritară 3 are cel mai bun grad de contractare, peste 70%, iar nivelul plăților este de 18,13%, în cadrul tuturor celor 3 proiecte aflate în implementare. Din această axă se acordă sprijin pentru derularea în condiții optime a activității AM POCA.

Raportul anual de implementare detaliază progresul înregistrat în implementarea programului și este disponibil la <http://poca.ro/monitorizare-program/raport-anual-de-implementare/>.